ARENE – Wikipedia
Ammattikorkeakoulujen rehtorineuvosto - Arene ry
Puheenjohtaja Tapio Varmola (Seinäjoen ammattikorkeakoulu)
Hallitus Tapio Varmola, Riitta Konkola, Petri Raivo, Jouko Paaso, Heikki Saastamoinen ja Matti Sarén.
Jäsenmäärä 25 ammattikorkeakoulua ja rehtoria
Sivusto www.arene.fi
Ammattikorkeakoulujen rehtorineuvosto Arene ry on ammattikorkeakoulujen yhteistyö- ja etujärjestö. Arenen jäseninä ovat kaikki suomalaiset ammattikorkeakoulut ja kaikkien ammattikorkeakoulujen rehtorit. Arene on korkeakoulupolitiikan edunvalvoja ja vaikuttaja sekä ammattikorkeakoulujen yhteistyöfoorumi. Arene palvelee ammattikorkeakouluja luomalla edellytyksiä korkeatasoiselle työelämälähtöiselle korkeakoulutukselle ja TKI-toiminnalle.
Arene on verkosto-organisaatio, jonka keskeiset toimielimet ovat hallitus ja rehtorineuvosto (iso sali). Hallitus ja rehtorineuvosto kokoontuvat noin 8-10 kertaa vuodessa.
Hallituksen asettamana toimivat myös koulutusvaliokunta, KV-valiokunta sekä TKI-valiokunta, joiden jäseninä on rehtoreita ja ammattikorkeakoulujen asiantuntijoita. Valiokunnat ovat ammattikorkeakoulujen yhteisiä valmisteluelimiä. Arenen yhteydessä toimivat myös koulutusalakohtaiset kehittämisryhmät ja joukko verkostoja mm. AMK-kirjastoille, kv-palveluille, koulutuksesta vastaaville johtajille, opintoasiainhallinnon päälliköille ja TKI-johtajille.
4 Työryhmät ja projektit
4.1 Valiokunnat
4.3 Hankkeet
4.4 AMK-päivät
Arenen kolmehenkinen toimisto sijaitsee Helsingissä. Toimiston henkilökunta organisoi Arenen toiminnan, osallistuu edunvalvontaan yhdessä hallituksen kanssa sekä valmistelee ja toteuttaa Arenen hallituksen, rehtorikokouksen ja valiokuntien päätöksiä sekä palvelee jäseniään.
Arenen jäsenistöön kuuluvat kaikki ammattikorkeakoulujen rehtorit (henkilöjäsenyys) ja ammattikorkeakoulut (kannattajajäsenyys). Arenen jäsenet kokoontuvat yhteiseen kokoukseen muutaman kerran vuodessa.[1]
1. varapuheenjohtaja Riitta Konkola (Metropolia Ammattikorkeakoulu)
2. varapuheenjohtaja Petri Raivo (Karelia-ammattikorkeakoulu)
Jouko Paaso (Oulun ammattikorkeakoulu)
Heikki Saastamoinen (Kaakkois-Suomen ammattikorkeakoulu)
Matti Sarèn (Kajaanin ammattikorkeakoulu)
Puheenjohtajan ja hallituksen muiden jäsenten toimikausi on kaksi vuotta. Hallituksen jäsen on erovuorossa kahden kauden jälkeen.[2]
Työryhmät ja projektit[muokkaa | muokkaa wikitekstiä]
Arenessa toimii useita työryhmiä ja projekteja, joiden tehtävänä on kehittää ammattikorkeakoulutusta ja luoda uusia käytäntöjä koulutuksen tueksi. Työryhmien tehtävänä on edistää yhteistyötä ammattikorkeakoulujen välillä ja valmistella hallituksen määrittelemiä kysymyksiä. Työryhmät raportoivat hallitukselle. Kehittämisryhmiin kuuluu jäseninä ammattikorkeakoulujen asiantuntijoita. Hallitus voi nimetä lisäjäseniä alakohtaisen kattavuuden takaamiseksi. Hallitus voi myös asettaa muitakin työryhmiä ajankohtaisten asioiden käsittelemiseksi. [3]
Arenen valiokunnat:
TKI-valiokunta, puheenjohtaja rehtori Petri Raivo
Kansainvälisyysvaliokunta, puheenjohtaja rehtori Örjan Andersson
Koulutusvaliokunta, puheenjohtaja rehtori Riitta Konkola
Tekniika-, liikenne- ja merenkulun ala
Yhteiskunta-, hallinto- ja liikunta-ala
Sosiaali- ja terveysala, opekoulutus
Arene on mukana kahdessa ammattikorkeakoulutuksen kehittämisen kärkihankkeessa. Näitä hankkeita rahoittaa opetus- ja kulttuuriministeriö.
Ammattikorkeakoulujen opiskelijavalintojen kehittämishanke 2017–2019 (Metropolian koordinoima hanke)
eAMK – Oppimisen uusi ekosystemihanke 2017–2019 (Jyväskylän ammattikorkeakoulun koordinoima hanke)
AMK-päivät[muokkaa | muokkaa wikitekstiä]
ARENE koordinoi ammattikorkeakoulujen yhteisiä tapahtumia kuten Ammattikorkeakoulupäiviä.
AMK-päivät 2018 pidettiin Satakunnan ammattikorkeakoulussa Porissa 16.–17.5.2018.[4]
AMK-päivät 2019 pidetään Savonia-ammattikorkeakoulussa Kuopiossa 8.-9.5.2019.[4]
Viestintä on Arenen keskeinen työväline niin yhteiskunnallisessa edunvalvonnassa kuin yhteydenpidossa jäseniin. Tärkeimmät viestintäkanavat ovat Arenen kotisivut www.arene.fi, twitter @Arene_ry ja Facebook.
↑ Arene | Arene www.arene.fi. Viitattu 19.5.2018.
↑ Arene | Ammattikorkeakoulujen rehtorineuvosto www.arene.fi. Viitattu 19.5.2018.
↑ Valiokunnat, työryhmät ja projektit | Arene www.arene.fi. Viitattu 19.5.2018.
↑ a b Valtakunnalliset AMK-päivät Kuopiossa 8.-9.5.2019 Savonia. Savonia-ammattikorkeakoulu. Viitattu 7.5.2019.
Noudettu kohteesta ”https://fi.wikipedia.org/w/index.php?title=ARENE&oldid=18136653”
Sivua on viimeksi muutettu 7. toukokuuta 2019 kello 15.32.